wickkiey/tamil-wikipedia-chunked huggingface dataset:
# ஜம்மு-காஷ்மீரின் இசை

## சக்ரி

ஜம்மு-காஷ்மீரில் இசைக்கப்படும் பாரம்பரிய இசை வகைகளில் சக்ரி ஒன்றாகும். சக்ரி என்பது கருவிகளின் பாகங்களைக் கொண்ட ஒரு பதிலளிக்கும் பாடல் வடிவமாகும், மேலும் இது ஆர்மோனியம், ரூபாப், சாரங்கி, நௌட், கெஜர், டம்பக்னேர் மற்றும் சிம்தா போன்ற கருவிகளைக் கொண்டு இசைக்கப்படுகிறது . இது முஸ்லீம் மற்றும் இந்து காஷ்மீரிகளால் நாட்டுப்புற மற்றும் மதத் துறைகளில் நிகழ்த்தப்படுகிறது. விசித்திரக் கதைகள் அல்லது பிரபலமான காதல் கதைகளான யூசுப்-ஜுலைக்கா, லைலா-மஜ்னு போன்ற கதைகளைச் சொல்லவும் சக்ரி பயன்படுத்தப்பட்டது. சக்ரி முஸ்லிம் சமூகத்தில் தோன்றிய ஒரு நாட்டுப்புற நடனமான ரூஃபுடன் முடிவடைகிறது, ரூஃப் ஒரு நடன வடிவம் என்றாலும், சக்ரியின் சில முடிவான குறிப்புகள் வித்தியாசமாகவும் வேகமான குறிப்புகளிலும் விளையாடப்படுகின்றன. இதில் திருமணங்களின் போது மருதாணி இரவு என்பது மிக முக்கியமான பகுதியாகும்.
# ஜம்மு-காஷ்மீரின் இசை

## சக்ரி

### ஹென்சா

ஹென்சா என்பது ஒரு பாரம்பரிய மற்றும் பண்டைய பாடலாகும். இது காஷ்மீரி பண்டிதர்களால் அவர்களின் திருவிழாக்களில் கடைப்பிடிக்கப்படுகிறது. இது காஷ்மீரி நாட்டுப்புற பாடலின் பழமையான வடிவம் என்று பரிந்துரைக்கும் தொன்மையான அம்சங்களைக் கொண்டுள்ளது.
# ஜம்மு-காஷ்மீரின் இசை

## சக்ரி

### ரூஃப் அல்லது வான்வூன்

ரூஃப் என்பது முஸ்லிம் சமூகத்தில் தோன்றிய ஒரு பாரம்பரிய நாட்டுப்புற நடன வடிவமாகும். இது பொதுவாக திருமணம் மற்றும் பிற செயல்பாடுகள் மற்றும் கலாச்சார நடவடிக்கைகளில் சில முக்கியமான சந்தர்ப்பங்களில் பெண்களால் நிகழ்த்தப்படுகிறது.
# ஜம்மு-காஷ்மீரின் இசை

## சக்ரி

### லதிஷா

லதிஷா என்பது காஷ்மீர் இசை பாரம்பரியத்தின் மிக முக்கியமான பகுதிகளில் ஒன்றாகும். லதிஷா பாடுவதற்கான ஒரு கிண்டலான வடிவமாகும். இப்பாடல்கள் தற்போதைய சமூக மற்றும் அரசியல் நிலைமைகளுக்கு ஒத்ததாக பாடப்படுகின்றன. மேலும், முற்றிலும் நகைச்சுவையானவை. பாடகர்கள் அறுவடை காலத்தில் பொதுவாக நிகழ்ச்சிகளை ஒரு கிராமத்திலிருந்து மற்றொரு கிராமத்திற்கு நகர்த்துகிறார்கள். கலாச்சார, சமூக அல்லது அரசியல் எதுவாக இருந்தாலும், அந்த கிராமம் தொடர்பான பிரச்சினைகள் குறித்தே பாடல்கள் இயற்றப்படுகின்றன. பாடல்கள் உண்மையை பிரதிபலிக்கின்றன. அது சில சமயங்களில் பாடலை ஜீரணிக்க சற்று கடினமாக்குகிறது. ஆனால் அவை முற்றிலும் பொழுதுபோக்கு அம்சத்தையே கொண்டிருக்கும்.
# ஜம்மு-காஷ்மீரின் இசை

## சக்ரி

### சூபியானா கலாம் (காஷ்மீர் பாரம்பரியம்)

சூபியானா கலாம் என்பது காஷ்மீரின் பாரம்பரிய இசையாகும். இது அதன் சொந்த ராகங்களை பயன்படுத்துகிறது. மேலும் சாந்தூர் என்று அழைக்கப்படும் நூறு சரங்களைக் கொண்ட கருவியுடன் காஷ்மீரி சாஸ், செட்டார், வசூல் மற்றும் கைம்முரசு இணை ஆகியவை உள்ளன. சோபியானா கலாமை அடிப்படையாகக் கொண்ட நடனம் ஹபீஸ் நக்மா என்பாதாகும் .
# தயாமணி பர்லா

**தயாமணி பார்லா** இந்தியாவின் ஜார்க்கண்ட் மாநிலத்தைச் சேர்ந்த பழங்குடி பத்திரிகையாளர் மற்றும் சமூக செயற்பாட்டாளர் ஆவார். கிழக்கு ஜார்க்கண்டில் உள்ள ஆர்சலர் மிட்டலின் எஃகு ஆலைக்கு எதிராக செயல்பட்டதில் இவர் குறிப்பிடத்தக்கவர் ஆவார்,இந்த ஆலை நிர்மானிக்கப்பட்டால் நாற்பது கிராமங்களை இடம்பெயரச் செய்வார்கள் என பழங்குடி செயற்பாட்டாளர்கள் கூறுகிறார்கள்.  
பர்லா தனது ஊடகப்பணிக்காக பல மதிப்புமிக்க விருதுகளை வென்றுள்ளார். 2014 ஆம் ஆண்டு மக்களவைத் தேர்தலில் ஜார்கண்டின் கூண்டி மக்களவைத் தொகுதியில் இருந்து ஆம் ஆத்மி கட்சி வேட்பாளராக போட்டியிட்டு தோல்வியுற்றார்.
# தயாமணி பர்லா

## ஆரம்ப கால வாழ்க்கை

தயாமணி கிழக்கு இந்தியாவின் ஜார்க்கண்ட் மாநிலத்தில் பழங்குடி குடும்பத்தில் (இந்தியாவில் ஆதிவாசி என்றும் அழைக்கப்படுகிறது) பிறந்தார். அவரது குடும்பம் முண்டா பழங்குடி இனத்தைச் சேர்ந்தது. பிராந்தியத்தில் உள்ள மற்ற பழங்குடியினரைப் போலவே தயாமணியின் தந்தையும் எழுதப்படிக்கத் தெரியாததாலும் நிலத்திற்கான தனது உரிமைகளைக் காட்ட ஆவணங்கள் இல்லாத காரணத்தினாலும்அவரது சொத்துகள் அபகரிக்கப்பட்டு ஏமாற்றப்பட்டார், தயாமணியின் தந்தை ஒரு நகரத்தில் வேலைக்காரராகவும், அவளுடைய தாய் இன்னொரு நகரத்தில் பணிப்பெண்ணாகவும் இருந்தனர். ஜார்க்கண்ட பள்ளி ஒன்றில் 5 முதல் 7 ஆம் வகுப்பு வரை பெயர் இருந்த போதிலும் பண்ணைகளில் பகல் நேர வேலையாளாகப் பணியாற்றினார். மேல்நிலைக்கல்வியைத் தொடர, ராஞ்சிக்குச் சென்று இங்கும் பணிப்பெண்ணாகப் பணிபுரிந்தார். அவர், ஊடகவியல் கல்வியைத் தொடர சில சமயங்களில் ரயில் நிலையங்களில் தூங்கினார்.
# தயாமணி பர்லா

## தொழில்

ஜார்கண்ட் பிராந்தியத்தில் முண்டா மக்கள் மற்றும் பிற பழங்குடி சமூகங்கள் எதிர்கொள்ளும் எண்ணற்ற பிரச்சினைகளை பொது கவனத்திற்கு கொண்டு வருவதற்காக பர்லா பிரபலமான இந்தி செய்தித்தாளான *பிரபாத் கபரில்* பணியாற்றுகிறார். அவர் இந்திய சமூக நடவடிக்கை மன்றத்தின் தேசியத் தலைவராக INSAF .பதவி வகித்து வருகிறார். முன்னதாக அவரது பத்திரிகை பணிக்கு இந்திய அபிவிருத்தி சங்கம் (எய்ட்) சில ஆண்டுகளாக ஒரு சிறிய கூட்டுதவி நிதியால் ஆதரித்தது. பார்லா தனது ஊடகத்துறை வாழ்க்கையைத் திறம்பட ஆதரிக்கும் ஒரு தேநீர் கடையைத் துவங்கி நடத்தி வருகிறார். சமூக பிரச்சினைகள் விவாதிக்கப்படும் இடங்களாக தேநீர் கடைகள் இருப்பதால் இந்தத் தொழிலை விருப்பத்துடன் தேர்ந்தெடுத்தார்.
# தயாமணி பர்லா

## போராட்டங்கள்

ஜார்க்கண்ட் மாநிலம் இயற்கை வளங்களால் நிறைந்து கானப்படும் மாநிலம் ஆகும். எனவே பல அரசு மற்றும் தனியார் நிறுவனங்கள் உலோகத்தாது பிரித்தெடுக்கும் தொழிற்சாலைகளின் எண்ணிக்கையை அதிகரிக்கவும் நிலத்தை கையகப்படுத்தியுள்ளன. பழங்குடி மக்கள் இழப்பீடு பெற வேண்டும் என்று கருதப்பட்டாலும், ஏராளமான செயற்பாட்டாளர்கள் தங்களுக்கு போதுமான இழப்பீடு இன்னும் கிடைக்கவில்லை என்று குற்றம் சாட்டுகின்றனர்.  
ஆர்சிலார் மிட்டல் இரும்பு ஆலைக்காக 12 ஆயிரம் ஏக்கர் நிலம் கையகப்படுத்தப்படுவதை எதிர்த்துப் போராடத் தொடங்கிய தயாமணி. தொடர்ந்து, *கோயல் கரோ* அணை திட்டத்துக்கு எதிரான போராட்டம், நகரி கிராமத்து மக்களை அப்புறப்படுத்திய அரசாங்கத்துக்கு எதிரான போராட்டங்கள் இவர் நடத்திய போராட்டம் ஆகும். காட்டு வேலை, வீட்டு வேலை, மக்களைத் திரட்டி கூட்டம் போடுதல், போராட்டம், ஆர்ப்பாட்டம், பேரணி, வழக்கு என்று தயாமணி ஓயாது உழைத்துக்கொண்டே இருக்கிறார். 40 கிராமங்களைச் சேர்ந்த மக்கள் இவரது போராட்டத்துக்கு வலு சேர்க்கிறார்கள்.
# சிறீகண்டேசுவரம் மகாதேவன் கோவில், திருவனந்தபுரம்

**சிறீகண்டேசுவரம் மகாதேவன் கோவில்** (*Sreekanteswaram Mahadeva Temple*) இந்தியாவின், கேரள மாநிலத்தில் உள்ள திருவனந்தபுரத்தின் மையப் பகுதியில் உள்ள சிறீகண்டேசுவரம் என்னும் இடத்தில் உள்ள ஒரு இந்து கோவிலாகும். இந்த கோவில் மிகப்பழைமையான சிவன் கோவில் ஆகும்.  
இந்த கோவிலானது திருவனந்தபுரம் மத்திய தொடருந்து நிலையம், பேருந்து நிலையம், கிழக்கு கோட்டை மற்றும் சிறீபத்மநாபசுவாமி கோவில் ஆகியவற்றிலிருந்து 3 கி.மீ தொலைவில் அமைந்துள்ளது.  
பழைய சிறீகண்டேசுவரம் கோவில் என அழைக்கப்படும் மற்றொரு சிவன் கோவிலும் திருவனந்தபுரத்தில் புத்தன்சந்தை என்ற பகுதியில் அமைந்துள்ளது.
# சிறீகண்டேசுவரம் மகாதேவன் கோவில், திருவனந்தபுரம்

## வரலாறு

ஐந்தாம் நூற்றாண்டைச் சேர்ந்த நூல்கள் சிலவற்றில் இந்த சிறீகண்டேசுவரம் சிவன் கோயில் பற்றிக் குறிப்பிடப்பட்டுள்ளது. திருவிதாங்கூர் சமஸ்தான மன்னர்கள் வந்து வணங்கிச் செல்லும் கோயில்களில் இதுவும் ஒன்றாகும்.
# சிறீகண்டேசுவரம் மகாதேவன் கோவில், திருவனந்தபுரம்

## தெய்வங்கள் மற்றும் துணை தெய்வங்கள்

சிவன் மூலவர் ஆவார். மகா கணபதி, முருகன், ஆஞ்சநேயர், ஸ்ரீகிருஷ்ணர், சுவாமி அய்யப்பன், நாகராசர் ஆகியோர் துணை தெய்வங்கள் ஆகும்.
# சிறீகண்டேசுவரம் மகாதேவன் கோவில், திருவனந்தபுரம்

## வழிபாடு

அதிகாலையில் நடை திறந்ததும், முதல் நாள் இறைவனுக்குப் போடப்பட்ட மாலைகளையும், பூக்களையும் எடுத்து, மாற்றிச் சுத்தப்படுத்தும் இருபது நிமிடங்கள்தான் நிர்மால்ய தரிசன நேரம். இதைக் கண்டு தரிசிப்பதற்கு அதிகாலையில் இருந்தே பக்தர்கள் வந்து சேர்கிறார்கள்.
# சிறீகண்டேசுவரம் மகாதேவன் கோவில், திருவனந்தபுரம்

## திருவிழாக்கள்

ஆண்டுதோறும் மலையாள மாத தனுவில் (திசம்பர் - சனவரி) 10 நாட்கள் திருவிழா நடைபெறுகிறது. சிவபெருமானின் பிறந்த நாளாகக் கருதப்படும் திருவாதிரை நட்சத்திர நாளில் ஆரட்டு இருக்கும். சிவராத்திரி பண்டிகையும் பிரமாண்டமாக கொண்டாடப்படுகிறது. சிவபெருமானின் சிலையை நாள் முழுவதும் தூய நெய்யால் அபிசேகம் செய்வது அந்த நாளில் செய்யப்படுகிறது.
# தனீஸ்

பண்டைய தனீஸ் நகரத்தின் வரைபடம்]]  
களின் கல்லறைகள், தினீஸ் நகரம்]]
**தனீஸ்** (**Tanis**) ( ; ; ; ; ; or ) தற்கால எகிப்து நாட்டின் வடக்கு எகிப்தின் நைல் நதி வடிநிலத்தில் இருந்த பண்டைய எகிப்திய நகரம் ஆகும். எகிப்தின் மூன்றாம் இடைநிலக் காலத்தின் போது, தினீஸ் நகரம் எகிப்தின் 21-ஆம் வம்சம் மற்றும் 21-ஆம் வம்சத்தினர்களின் தலைநகரமாக, கிமு 1069 முதல் கிமு 945 முடிய விளங்கியது. தற்போது இப்பண்டைய நகரம் மிகவும் சிதிலமடைந்துள்ள்து.
# தனீஸ்

## வரலாறு

பிந்தைய எகிப்திய இருபதாம் வம்ச பார்வோன்கள் கிமு 1075-இல் தங்கள் தலைநகரத்தை, பை-ராமேசஸ் நகரத்திலிருந்து தினீஸ் நகரத்திற்கு மாற்றினர். எகிப்தின் இருப்பத்தொன்றாம் வம்சத்தினரும் தொடந்து தினீஸ் நகரத்தையே தங்களின் தலைநகரமாகக் கொண்டனர். தினீஸ் நகரத்தில் இருபத்தொன்றாம் வம்சத்தினர் அமூன் கடவுளுக்கு பெரிய கற்கோயிலைக் கட்டினர். லிபியாவின் எகிப்தின் இருபத்தி இரண்டாம் வம்சத்தினரும் தினீஸ் நகரத்தை தங்களின் தலைநகராகக் கொண்டனர்.
# தனீஸ்

## தொல்லியல் அகழாய்வுகள்

1931-இல் பண்டைய தனீஸ் நகரத்தின் சிதிலங்களை அகழ்வாய்வு செய்யும் போது எகிப்தின் இருபத்தொன்றாம் வம்சம் மற்றும் எகிப்தின் இருபத்தி இரண்டாம் வம்சத்தவர்கள் நிறுவிய மம்மிகள் கொண்ட பிரமிடுகள் கண்டுபிடிக்கப்பட்டது. அகழாய்வில் பார்வோன்களின் மம்மி முகமூடிகள், தங்க கிண்ணகள், நகைகள் கொண்ட தங்கம் மற்றும் வெள்ளி நகைப் பெட்டிகள் மற்றும் மூத் கடவுளுக்கு அர்ப்பணிக்கப்பட்ட 15 மீட்டர் நீளம், 12 மீட்டர் அகலம் கொண்ட புனிதக் குளம் கண்டுபிடிக்கப்பட்டது.
# தனீஸ்

## பண்டைய எகிப்திய நகரங்கள்

- அமர்னா
- அல்-உக்சுர்
- அலெக்சாந்திரியா
- ஆவரிஸ்
- இட்ஜ்தாவி
- கீசா
- கோப்திய கெய்ரோ
- சக்காரா
- தீபை
- பை-ராமேசஸ்
- மெம்பிஸ்
- மென்டிஸ்
- ஹெராக்கிலியோபோலிஸ் மக்னா
# தனீஸ்

## இதனையும் காண்க

- பண்டைய எகிப்திய அரசமரபுகள்
# சைமன் கோல்மன்

**சைமன் கோல்மன்** *(Simon Coleman)* ஒரு பிரித்தானிய மானிடவியலாளர் ஆவார். டொராண்டோ பல்கலைக்கழகத்தில் மத ஆய்வுத் துறையில் வேந்தராக யாக்மேன் இருக்கை பேராசிரியராக பணியாற்றுகிறார். அதே நேரத்தில் இங்கிலாந்திலுள்ள துர்காம் பல்கலைக்கழகம், சசெக்சு பல்கலைக்கழகம் போன்ற கல்வி நிலையங்களிலும் கற்பித்தல் பணியை செய்தார். ராயல் மானுடவியல் நிறுவனத்தின் பத்திரிகையிலும் ஆசிரியராக இருந்தார் . கவர்ந்திழுக்கும் கிறித்துதவம் மற்றும் செழிப்பான இறையியல் பற்றிய ஆய்வுகளை வெளியிட்டுள்ளார். குறிப்பாக ஐரோப்பாவில் நம்பிக்கையூட்டும் சொல் இயக்கத்தில் கவனம் செலுத்துகிறார் .
கேம்பிரிட்ச்சு பல்கலைக்கழகத்தில் படித்து முனைவர் பட்டமும் பெற்றார் .
# பழைய சிறீகண்டேசுவரம் கோவில்

**பழைய சிறீகண்டேசுவரம் கோவில்** (*Pazhaya Sreekanteswaram Temple*), இந்தியாவின், கேரள மாநிலத்தில் உள்ள திருவனந்தபுரத்தில் உள்ள புத்தன்சந்தையில்அமைந்துள்ள ஒரு பழங்கால சிவன் கோவில் ஆகும். புகழ்பெற்ற வரலாற்றாசிரியர் எலம்குளம் குஞ்சன் பிள்ளை கருத்துப்படி, இந்த கோயில் கி.பி 9 ஆம் நூற்றாண்டில் கட்டப்பட்டதாகும்.
# பழைய சிறீகண்டேசுவரம் கோவில்

## முக்கிய நாட்கள்

மகா சிவராத்திரி மற்றும் திருவாதிரை ஆகிய நாட்களில் சிறப்பு பூசைகள் நடைபெறுகிறது.
# பழைய சிறீகண்டேசுவரம் கோவில்

## தரிசன நேரம்

- காலை - 6.00 to 9.30
- மாலை - 5.30 to 7.30
# தெம்சா நடனம்

**தெம்சா** (Dhemsa) என்பது மத்திய இந்தியாவின்-தெற்கு ஒடிசா மற்றும் சத்தீஸ்கர் , ஆந்திராவின் அருகிலுள்ள பகுதிகளைச் சேர்ந்த பழங்குடி மக்களின் பாரம்பரிய நாட்டுப்புற நடனமாகும்.. நடனக் கலைஞர்கள் ஒரு தோள்பட்டை மற்றும் இடுப்பில் ஒருவருக்கொருவர் பிடித்துக் கொண்டு பாரம்பரிய கருவியின் இசைக்கு ஏற்ப நடனமாடியபடியே ஒரு சங்கிலியை உருவாக்குகிறார்கள். தெம்சா என்பது குழுக்களில் நிகழ்த்தப்படும் ஒரு தனித்துவமான நாட்டுப்புற நடன வடிவமாகும். இது ஒரு குறிப்பிட்ட கலவையிலான நடை, தாளம், உடல் மொழி, பாரம்பரிய உடைகள், சிகை அலங்காரம், கால் அடிகள் போன்றவற்றைக் கொண்டுள்ளது.
# தெம்சா நடனம்

## வகைகள்

தெம்சா நடனமானது பொதுவாக மார்ச், ஏப்ரல் மாதத்தில் நடக்கும் அல்லது திருமண, ஆண்டுவிழாக்கள், வேட்டை பண்டிகை, ஆண்டு கொண்டாட்டம் போன்ற முக்கியமான சந்தர்ப்பங்களில் நிகழ்த்தப்படும் பழங்குடி நடனம். ஒரு நடனக் குழுவில் இளைஞர்கள் வயதானவர்கள் என 15 முதல் 20 பேர் வரை பங்குகொள்வர். தெம்சா நடனத்தில் 12 வகைகள் உள்ளன. பாக் தெம்சா, நதிகாரி தெம்சா, குந்த தெம்சா, பட்னர்டோல் தெம்சா, பெட்ட தெம்சா, சம்போர் நிசானி தெம்சா, மௌலி தெம்சா, போட டெம்சா, கூடி பேட்டா தெம்சா, குண்டோரி தெம்சா என்பன அந்தப் பன்னிரண்டு வகையாகும்.
# தெம்சா நடனம்

## இசைக்கருவிகள்

இந்த தெம்சா நடனத்தில் டோல், தமக் என்ற பாரம்பரிய நாட்டுப்புற இசைக்கருவிகள் பயன்படுத்தப்படுகின்றன. டோல் பாஸ் ஒலிக்கனது தமக் என்பது போங்கோவைப் போன்ற ஒரு கருவியாகும், இது தாளத்தின் சீரான அதிர்வொலிக்குப் பயன்படுத்தப்படுகிறது. மொஹூரி என்பது ஜொருனா போன்ற ஒரு பாரம்பரிய இசைக்கருவி. இந்த நடனம் பொதுவாக "தேசியா" அல்லது "ஆதிவாசிகள்" என்று அழைக்கப்படும் பழங்குடியினரால் வருடாந்திர விழா "சைட் பராப்" மற்றும் "புஸ் புனி" அல்லது "புஸ் பராப்" உள்ளிட்ட அனைத்து விழாக்களிலும் நிகழ்த்தப்படுகிறது. மொஹூரி விளையாடும் நபரை "மொஹூரியா" என்று அழைக்கிறார், அவர் இசைவாசிப்பார் மற்றும் முரசடிப்போர் அவரைப் பின்தொடர்கிறார்கள்.
# தெம்சா நடனம்

## முக்கியத்துவம்

ஒரிசாவிலிருந்து வரும் இந்த தனித்துவமான நாட்டுப்புற நடனம் உடல் அசைவுகள் மட்டுமல்ல, தனித்துவமான சிகை அலங்காரம், பாரம்பரிய உடைகள், குழு இசைப்பாடல்கள், அடியெடுத்து வைக்கும் முறைகள் போன்றவற்றை ஒருங்கிணைக்கிறது. இது பின்னணியில் ஒரு பொதுவான நாட்டுப்புற இசையுடன் இசைக்கப்படுகிறது. இது எளிய நடன வடிவமாகும், இது ஒரிசாவின் பழங்குடியினரின் வாழ்க்கையின் எளிமையின் பிரதிபலிப்பாகும். தெம்சா விசேஷ சந்தர்ப்பங்களுக்கும் பண்டிகைகளுக்கும் மட்டுமல்ல, பழங்குடி மக்களின் அன்றாட வழக்கத்தின் ஒரு பகுதியாகவும் உள்ளது. உள்ளூர் பழங்குடி மக்களின் கூற்றுப்படி, கடின உழைப்பின் முடிவில் உடல் ரீதியாக ஓய்வெடுக்க இது உதவுகிறது, மேலும் பொழுதுபோக்கின் முக்கிய ஆதாரமாகவும் இது செயல்படுகிறது. இது ஒரு குழு நடனம் என்பதால், பழங்குடி சமூகத்தில் உள்ள மக்கள் ஒன்றிணைந்து சகோதரத்துவம் மற்றும் நல்லிணக்க உணர்வை வளர்க்கவும் இது உதவுகிறது. தெம்சா அவர்களின் வாழ்க்கையின் ஒரு ஒருங்கிணைந்த பகுதியாகும், இது ஒரு குழந்தையின் பிறப்புக் கொண்டாட்டத்தின் ஒரு பகுதியாக நிகழ்த்தப்படுகிறது. மறுபுறம், இது ஒரு குடும்ப உறுப்பினரின் இழப்பின் போது குடும்பத்தின் துக்கத்தை சமாளிக்க உதவுகிறது. திருமணங்களின் பொழுதும் இந்த தெம்ச நடனம் நிகழ்த்தப்படுகிறது.மணமகனும், மணமகளும் ஒரு வலுவான பிணைப்பில் பிணைக்கப்படுவார்கள் என்று நம்பப்படுவதால் திருமணங்களின் போது இது ஒரு சிறப்பு முக்கியத்துவத்தைக் கொண்டுள்ளது. ஒரிசாவின் பழங்குடியினர் பின்பற்றும் ஒவ்வொரு நடனமும் பாரம்பரியத்தின் ஒரு பகுதியாகும்.
# தெம்சா நடனம்

## தோற்றம்

இந்த நடன நடையின் தோற்றம் குறித்து எந்த ஆதாரமும் கிடைக்கவில்லை. மாறாக, இது ஒரு தலைமுறையிலிருந்து இன்னொரு தலைமுறைக்கு கோராபுட் மாவட்டத்தின் பழங்குடியினரால் கொண்டு செல்லப்பட்டு படிப்படியாக போத்ராஸ், பூமியாஸ், காந்த்ஸ் மற்றும் கடபாஸ் போன்ற பிற மாவட்டங்களுக்கும் பரவியுள்ளது.
# சுதேசனை

**சுதேசனா அல்லது சுதேசனை** இந்து காவியமான *மகாபாரதத்தில்*, மன்னர் விராடனின் மனைவியாக இருந்தார், பாண்டவர்கள் நாடுகடத்தப்பட்ட காலத்தில் அஞ்சாத வாசத்தில் ஒரு ஆண்டு காலம் இங்குதான் மறைத்து வாழ்ந்து வந்தனர். .உத்தரன், உத்தரை, சுவேதன், மற்றும் சங்ககன் ஆகியோரின் தாயாவாள். சுதேசனைக்கு கீசகன் என்ற ஒரு ஒரு சகோதரன் இருந்தான். மேலும் சாதனிகன் என்ற ஒரு மைத்துனரும் உண்டு.  
சுதேசனாவின் சொந்த இராச்சியம் பற்றி மகாபாரதத்தில் குறிப்பிடப்படவில்லை. அவரது அண்ணன் கீசகன், மத்ஸசய நாட்டு இராணுவத்தின் தளபதியாக இருந்தார். எனவே மறைமுகமாக, சுதேசனா மத்சய வம்சாவளியைச் சேர்ந்தவர். நவீன சொற்களில் இந்த சுதேசனா என்ற சொல் நன்கு பிறந்தவர் என்ற ஒரு பொருளைக் கொண்டுள்ளது.
# சாந்த் பிபி

**சாந்த் பிபி (Chand Bibi)** (பொ.ச. 1550–1599), ஒரு இந்திய முஸ்லிம் ஆட்சியாளரும் மற்றும் போர்வீரருமாவார். இவர் பிஜப்பூரின் ஆட்சியாளராகவும் (1580-90) மற்றும் அகமதுநகரின் ஆட்சியாளராகவும் (தற்போதைய மகாராட்டிரா ) (1596-99) இருந்தார். 1595ஆம் ஆண்டில் அக்பர் பேரரசரின் முகலாயப் படைகளுக்கு எதிராக அகமதுநகரைப் பாதுகாப்பதில் சாந்த் பிபி மிகவும் பிரபலமானவராக அறியப்படுகிறார்.
# சாந்த் பிபி

## ஆரம்ப கால வாழ்க்கை

சாந்த் பிபி அகமதுநகரைச் சேர்ந்த முதலாம் உசைன் நிஜாம் ஷாவின் மகளாவார். அகமதுநகரின் சுல்தானான இரண்டாம் புர்ஹான் நிஜாம் ஷாவின் சகோதரியுமாவார். அரபு, பாரசீக, துருக்கிய, மராத்தி, கன்னடம் உள்ளிட்ட பல மொழிகளை இவர் அறிந்திருந்தார். இவர் சித்தார் வாசிக்கத் தெரிந்த்தார். பூக்களை ஓவியமாக வரவது இவருடைய பொழுதுபோக்காக இருந்தது.
# சாந்த் பிபி

## பிஜப்பூர் சுல்தானகம்

கூட்டணிக் கொள்கையைத் தொடர்ந்து, சாந்த் பிபி பிஜப்பூர் சுல்தானத்தைச் சேர்ந்த முதலாம் அலி ஆதில் ஷா என்பவரை மணந்தார். இவரது கணவர் பிஜப்பூரின் கிழக்கு எல்லைக்கு அருகே ஒரு பவோலியை (கிணறு) உருவாக்கி அதற்கு சாந்த் பாவ்டி என்று பெயரிட்டார். அலி ஆதில் ஷாவின் தந்தை,முதலாம் இப்ராஹிம் ஆதில் ஷா, சுன்னி பிரபுக்கள், ஹப்ஷிகள் மற்றும் தக்காணியர்கள்<nowiki/>இடையே அதிகாரத்தைப் பிரித்திருந்தார். இருப்பினும், அலி ஆதில் ஷா சியாவை ஆதரித்தார். 1580இல் அவர் இறந்த பிறகு, சியா பிரபுக்கள் அவரது ஒன்பது வயது மருமகன் இரண்டாம் இப்ராஹிம் ஆதில் ஷாவை ஆட்சியாளராக அறிவித்தனர். கமல் கான் என்ற தக்காணிய தளபதி அதிகாரத்தைக் கைப்பற்றி ஆட்சியாளர் ஆனார். சிம்மாசனத்தை கைப்பற்றுவதற்கான லட்சியங்கள் இருப்பதாக உணர்ந்த சாந்த் பீபிக்கு கமல் கான் அவமரியாதை காட்டினார். கமல் கானுக்கு எதிராக மற்றொரு தளபதி ஹாஜி கிஷ்வர் கானின் உதவியுடன் சாந்த் பிபி தாக்குதல் நடத்த சதி செய்தார். தப்பி ஓடும்போது கமல் கான் பிடிக்கப்பட்டு கோட்டையில் கொல்லப்பட்டார்.
# சாந்த் பிபி

## அகமதுநகர் சுல்தானேட்

1591 ஆம் ஆண்டில், முகலாயப் பேரரசர் அக்பர் நான்கு தக்காண சுல்தான்களையும் தனது மேலாதிக்கத்தை ஒப்புக் கொள்ளுமாறு கேட்டுக் கொண்டார். அனைத்து சுல்தான்களும் இந்த இணக்கத்தைத் தவிர்த்தனர். அக்பரின் தூதர்கள் 1593இல் தலைநகர் திரும்பினர். 1595 ஆம் ஆண்டில், அகமத்நகர் சுல்தானகத்தின் ஆட்சியாளரான இப்ராஹிம் நிஜாம் ஷா, அகமத்நகரில் இருந்து 40 மைல் தொலைவில் நடந்த கடுமையான போரில் கொல்லப்பட்டார். அவரது மரணத்திற்குப் பிறகு, சில பிரபுக்கள் அவரது சிறு வயது மகன் பகதூர் ஷாவை சாந்த் பீபியின் (அவரது தந்தையின் அத்தை) ஆட்சியின் கீழ் மன்னராக அறிவிக்கப்பட வேண்டும் என்று நினைத்தனர்.  <sup>&#x5D;</sup> 1595 நவம்பரில் அகமதுநகர் முகலாயர்களால் படையெடுக்கப்பட்டது. அகமதுநகரில் சாந்த் பிபி தலைமை வகித்து அகமதுநகர் கோட்டையை வெற்றிகரமாக பாதுகாத்தார்.  <sup>&#x5D;</sup> முற்றுகை கடுமையானது. சாந்த் பீபியின் படைகள் பஞ்சத்தால் பாதிக்கப்பட்டன. 1596 ஆம் ஆண்டில், பின்வாங்கிய சாந்த் பிபி தனது மருமகன்களான பிஜாப்பூரைச் சேர்ந்த இரண்டாம் இப்ராஹிம் ஆதில் ஷா மற்றும் கோல்கொண்டாவைச் சேர்ந்த முஹம்மது குலி குதுப் ஷா ஆகியோருக்கு முகலாயப் படைகளுக்கு எதிராக ஒன்றுபடுமாறு கேட்டுக்கொண்டார்.  
சந்த் பிபி மீண்டும் கோட்டையை பாதுகாத்தார். இருப்பினும், அவரால் திறமையான ஒரு எதிர்ப்பைக் ஏற்படுத்த முடியவில்லை. சமாதானம் செய்து கொள்ள முடிவெடுத்து பேச்சுவார்த்தை நடத்த முடிவு செய்தார். இதனால் கோபடைந்த தனது சொந்த துருப்புக்களில் ஒரு கும்பலால் கொல்லப்பட்டார். அவரது மரணத்திற்குப் பிறகு, நான்கு மாத முற்றுகைக்குப் பின்னர், அகமதுநகர் முகலாய படைகளால் கைப்பற்றப்பட்டது.
# சாந்த் பிபி

## சாந்த் பிபி கா மகால்

இரண்டாம் சலாபத் கானின் கல்லறை உள்நாட்டில் "சாந்த் பிபி கா மகால் ( சாந்த் பீபியின் அரண்மனை)" அல்லது இதே போன்ற பெயர்களில் தவறாக அறியப்படுகிறது.
# டெட்ராபுரோமோ ஆரிக் அமிலம்

**டெட்ராபுரோமோ ஆரிக் அமிலம்** *(Tetrabromoauric acid)* என்பது HAuBr4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். குளோரோ ஆரிக் அமிலத்தை ஒத்த புரோமைடு வரிசையாக இந்த அமிலம் கருதப்படுகிறது. ஐதரோபுரோமிக் அமிலம் மற்றும் நைட்ரிக் அமிலம் ஆகியனவற்றின் கலவையை தனிமநிலை தங்கத்துடன் வினைபுரியச் செய்து டெட்ரா புரோமோ ஆரிக் அமிலம் தயாரிக்கப்படுகிறது .
# சோடியம் டெட்ராகுளோரோ ஆரேட்டு

**சோடியம் டெட்ராகுளோரோ ஆரேட்டு** *(Sodium tetrachloroaurate)* என்பது NaAuCl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். Na+ மற்றும் AuCl4- அயனிகள் சேர்ந்து சோடியம் டெட்ராகுளோரோ ஆரேட்டு உருவாகிறது. நீரிலி மற்றும் இருநீரேற்று நிலைகளில் வணிக ரீதியாகவும் கிடைக்கிறது . அறை வெப்பநிலையில் இச்சேர்மம் தங்க ஆரஞ்சு நிறத்தில் ஒரு திண்மமாக தோன்றுகிறது.
# சோடியம் டெட்ராகுளோரோ ஆரேட்டு

## தயாரிப்பு

டெட்ராகுளோரோ ஆரிக் அமிலக் கரைசலுடன் சோடியம் குளோரைடு அல்லது சோடியம் கார்பனேட்டு சேர்த்து ஒரு கலவை தயாரிக்கப்படுகிறது. 100 பாகை செல்சியசு வெப்பநிலையில் இக்கலவை நன்றாக கிளறப்பட்டு ஆவியாக்கம், குளிரூட்டம், படிகமாக்கம் ஆகிய தொடர் நடவடிக்கைகள் மூலமாக பாரம்பரியமாக இவ்வுப்பு தயாரிக்கப்படுகிறது. இறுதியாக நன்கு உலர்த்தப்பட்டு சோடியம் டெட்ராகுளோரோ ஆரேட்டின் ஆரஞ்சு நிறப் படிகங்கள் பெறப்படுகின்றன .
<chem>H[AuCl4] + NaCl -> Na[AuCl4] + HCl</chem>  
<chem>2H[AuCl4] + Na2CO3 -> 2Na[AuCl4] + H2O + CO2</chem>
இருப்பினும் தற்காலத்தில் தங்கத்துடன் சோடியம் ஆக்சி-ஆலசன் உப்புகளும் ஐதரோகுளோரிக் அமிலமும் சேர்த்து சோடியம் டெட்ராகுளோரோ ஆரேட்டை தயாரிக்கும் நவீன் தயாரிப்பு முறைகள் பின்பற்றப்படுகின்றன.
# சோடியம் டெட்ராகுளோரோ ஆரேட்டு

## பயன்கள்

அசிட்டிலீனை ஐதரோகுளோரினேற்றம் செய்யும் வினைக்கு வினையூக்கியாகப் பயன்படுதல், சல்பைடுகளை ஆக்சிசனேற்றுதல் போன்ற பல்வகை பயன்பாட்டுகளுக்கு இது பயன்படுகிறது
# நாளந்தா அனைத்துலக துடுப்பாட்ட விளையாட்டரங்கம்

**நாளந்தா அனைத்துலக துடுப்பாட்ட விளையாட்டரங்கம்** *(Nalanda International Cricket Stadium)* இந்தியாவின் பீகார் மாநிலத்தில் நாளந்தா மாவட்டத்தில் அமைப்பதற்கு முன்மொழியப்பட்டுள்ள ஒரு துடுப்பாட்ட விளையாட்டரங்கமாகும். அரங்கம் கட்டி முடிக்கப்பட்டதும் இது பீகார் துடுப்பாட்ட அணியின் சொந்த அரங்கமாக அமையும்.  
பீகார் முதலமைச்சர் நிதீசு குமார் நாளந்தா மாவட்டத்தில் ராச்கிர் என்ற நகரத்தில் அனைத்துலக தரத்தில் ஒரு துடுப்பாட்ட அரங்கம் கட்டப்படும் என்று 2013 ஆம் ஆண்டில் அறிவித்தார். ஆனால் 2011 ஆம் ஆண்டு அக்டோபர் மாதம் 12 ஆம் தேதியிலேயே நிதீசு குமார் ராசகிரக சர்வதேச துடுப்பாட்ட மைதானத்திற்கு அடிக்கல் நாட்டினார்.  
நாளந்தா மைதானம் மொயின்-உல்-அக் மைதானத்திற்கு அடுத்து அனைத்துலக அளவு போட்டிகளை நடத்தக்கூடிய இரண்டாவது மைதானமாக திகழ்கிறது. மேலும் இது ஆத்திரேலியாவின் சிட்னி துடுப்பாட்ட மைதானத்தின் வடிவமைப்பு போன்றதாகும். நாளந்தா மைதானம் 900 ஏக்கர் நிலத்தில் சுமார் 9000 கோடி ரூபாய் மதிப்பீட்டில் கட்டப்படவுள்ளது. மைதானம் 2020 ஆம் ஆண்டு திறக்கப்படும் என எதிர்பார்க்கப்படுகிறது.
# நாளந்தா அனைத்துலக துடுப்பாட்ட விளையாட்டரங்கம்

## வசதிகள்

நாளந்தா மைதானம் அனைத்து நவீன வசதிகளை கொண்ட கலை அரங்கமாக திகழும். துடுப்பாட்ட உள்ளிட்ட 28 உட்புற மற்றும் வெளிப்புற விளையாட்டுகளை விளையாடும் வசதிகளைக் கொண்டிருக்கும் ஒரு அரங்கமாக உருவாகும். மேலும் விளையாட்டுத் துறையின் ஆராய்ச்சி மையம், உந்துதல் மையம், விளையாட்டு நூலகம், நீச்சல் குளம், சிற்றுண்டிச்சாலை மற்றும் சிறுவர் மற்றும் சிறுமிகளுக்கான தனி விடுதி போன்ற பல்வேறு வசதிகளைக் கொண்ட கலை அரங்கமாக திகழும்.
# முக்தர் மா

**முக்தரன் பீபீ** (பிறப்பு சி. 1972) இப்போது **முக்தர் மா** என அறியப்படும் இவர் பாக்கித்தானின் முசாப்பர்கர் மாவட்டத்தைச் சேர்ந்த ஜடோயின் கிராமப்புற *வட்டம்* (சிற்றூர்) மீர்வாலா கிராமத்தைச் சேர்ந்த ஒரு பாக்கித்தான் பெண். ஜூன் 2002 இல், உள்ளூர் மாஸ்டோய் பலோச் குலத்தின் பழங்குடியினர் குழுவின் உத்தரவின் பேரில், அந்த பிராந்தியத்தில் அவரது டட்லா குலத்தை எதிர்த்து பணக்காரர் மற்றும் சக்திவாய்ந்தவர்களின் ஆணவக் கொலை மற்றும் ஒரு குழு பாலியல் பலாத்கார பாதிப்பில் இருந்து மீண்டவர் முக்தர் மா.  
பாலியல் பலாத்காரம் செய்யப்பட்ட பின்னர் அவர் தற்கொலை செய்துகொள்வது வழக்கம் என்று எதிர்பார்க்கப்பட்டாலும், முக்தரன் இதைப் பற்றி பேசினார். இது உள்நாட்டு மற்றும் சர்வதேச ஊடகங்களால் பதிவு செய்யப்பட்டது. செப்டம்பர் 1, 2002 அன்று, பயங்கரவாத எதிர்ப்பு நீதிமன்றம் பாலியல் பலாத்காரத்திற்காக 6 பேருக்கு (4 கற்பழிப்பாளர்கள் உட்பட) மரண தண்டனை விதித்தது. 2005 ஆம் ஆண்டில், லாகூர் உயர் நீதிமன்றம் "போதுமான ஆதாரங்களை" மேற்கோளிட்டு, குற்றம் சாட்டப்பட்ட 6 பேரில் 5 பேரை விடுவித்தது, மேலும் ஆறாவது நபருக்கான தண்டனையை ஆயுள்தண்டனை<nowiki/>யாக மாற்றியது. முக்தரனும் அரசாங்கமும் இந்த முடிவை எதிர்த்து மேல்முறையீடு செய்ததால், குற்றம் சாட்டப்பட்டவர்கள் விடுவிக்கப்பட்டதை பாக்கித்தான் உச்ச நீதிமன்றம் இடைநீக்கம் செய்து மேல்முறையீட்டு விசாரணையை நடத்தியது. 2011 ல் உச்சநீதிமன்றமும் குற்றம் சாட்டப்பட்டவர்களை விடுவித்தது.  
முக்தரன், அவரது குடும்பத்தினர் மற்றும் நண்பர்களுக்கு போதிய பாதுகாப்பு இல்லாது இருந்தபோதிலும் அவர் பெண்களின் உரிமைகளுக்காக வெளிப்படையாக பேசினார். பாக்கித்தான் பெண்கள் மற்றும் சிறுமிகளுக்கு ஆதரவளிப்பதற்கும் கல்வி கற்பதற்கும் உதவுவதற்காக *முக்தர் மா பெண்கள் நல அமைப்பைத்* தொடங்கினார். ஏப்ரல் 2007 இல், முக்தர் மா ஐரோப்பிய மன்றத்தின் வடக்கு-தெற்கு பரிசை வென்றார். 2005 ஆம் ஆண்டில், *கிளாமர் இதழ்* இவரை "ஆண்டின் சிறந்த பெண்" என்று கெளரவித்தது. *த நியூயார்க் டைம்ஸ்* கருத்துப்படி, "இவரது சுயசரிதை பிரான்சில் சிறந்த விற்பனைகளில் 3வது இடத்தில் உள்ளதாகவும், மேலும், இவரைப் பற்றி திரைப்படங்கள் தயாரிக்கப்படுகின்றன. லாரா புஷ் மற்றும் பிரெஞ்சு வெளியுறவு மந்திரி போன்ற பிரமுகர்களால் இவர் பாராட்டப்பட்டார் ". இருப்பினும், ஏப்ரல் 8, 2007 அன்று, பாகிஸ்தான் அரசாங்கத்திடமிருந்தும் உள்ளூர் நிலப்பிரபுத்துவ பிரபுக்களிடமிருந்தும் முக்தர் மா தனது உயிருக்கு பயந்து வாழ்கிறார் என்று *த நியூயார்க் டைம்ஸ்* செய்தி வெளியிட்டுள்ளது. பாக்கித்தானின் முன்னாள் ஜனாதிபதியான ஜெனரல் பெர்வேஸ் முஷாரஃப் தனது தனிப்பட்ட வலைப்பதிவில் 2005 ஆம் ஆண்டில் தனது இயக்கத்திற்கு கட்டுப்பாடுகளை விதித்ததாக ஒப்புக் கொண்டார். ஏனெனில் அவரது பணி மற்றும் அது பெறும் விளம்பரம் ஆகியவை பாகிஸ்தானின் சர்வதேச பிம்பத்தை புண்படுத்தும் என்று அவர் அஞ்சினார்.
# முக்தர் மா

## கற்பழிப்பு சம்பவம்

மாயின் 12 வயது சகோதரர் அப்துல் ஷகூர் (அல்லது ஷாகூர்) மூன்று பலோச் மஸ்தோய் ஆண்களால் கடத்தப்பட்டார். அவர் ஒரு சர்க்கரை வயலுக்கு அழைத்துச் செல்லப்பட்டார். அங்கு அவர் கும்பல் பாலியல் பலாத்காரம் செய்யப்பட்டு பலமுறை ஆடவரிடையே ஒருபாற் புணர்ச்சி (சோடோமி) செய்யப்பட்டார். இந்த சம்பவம் குறித்து சிறுவன் மெளனமாக இருக்க மறுத்தபோது, அவர் அப்துல் கலிக் என்ற மாஸ்டோய் மனிதனின் வீட்டில் சிறையில் அடைக்கப்பட்டார். காவல் துறையினர் விசாரணைக்கு வந்தபோது, ஷகூர் காலிக்கின் சகோதரி சல்மா நசீனுடன் உறவு வைத்ததாக குற்றம் சாட்டப்பட்டார், அந்த நேரத்தில் அவரது 20 களின் பிற்பகுதியில் இருந்தார். விபச்சாரம் குற்றச்சாட்டில் ஷகூர் கைது செய்யப்பட்டார். ஆனால் பின்னர் விடுவிக்கப்பட்டார்.
# பி. ஆர். வரலட்சுமி

**வரலட்சுமி** என்பவர் இந்திய திரைப்பட நடிகையாவார். இவர் தொலைக்காட்சி தொடர்களிலும் நடித்துள்ளார். 1970 களிலிருந்து 1980 கள் வரை திரைப்படங்களில் நடித்துள்ளார்.  
இவர் மலையாளம், தமிழ், கன்னடம், மற்றும் தெலுங்கு திரைப்படங்களில் நடித்துள்ளார். இவர் 600 திரைப்படங்களில் முக்கிய வேடங்களில் நடித்துள்ளார். 1972 இல் வாழையடி வாழை திரைப்படத்தில் அறிமுகம் ஆனார்.
# பி. ஆர். வரலட்சுமி

## திரைப்படத்துறை

### தமிழ்

- *வாழையடி வாழை* (1972)
- *பொன்வண்டு (திரைப்படம்)* (1973)
- *தெய்வ வம்சம்* (1973)
- *மலை நாட்டு மங்கை* (1973)
- *தெய்வக் குழந்தைகள்* (1973)
- *ஒரே சாட்சி* (1974)
- *நான் அவனில்லை (1974 திரைப்படம்)* (1974)
- *சுவாதி நட்சத்திரம்* (1974)
- *டைகர் தாத்தாச்சாரி* (1974)
- *சினிமாப் பைத்தியம்* (1975)
- *பட்டாம்பூச்சி (திரைப்படம்)* (1975)
- *தசாவதாரம்* (1976)
- *நவரத்தினம் (திரைப்படம்)* (1977)
- *காலமடி கண்மணி* (1977)
- *முன்னொரு நாள்* (1977)
- *புண்ணியம் செய்தவர்கள்* (1977)
- *சிறீ காஞ்சி காமாட்சி* (1978)
- *மனிதரில் இத்தனை நிறங்களா* (1978)
- *மாயாண்டி* (1979)
- *நாடகமே உலகம்* (1979)
- *கந்தர் அலங்காரம்* (1979)
- *வள்ளி மயில்* (1980)
- *ராமன் பரசுராமன்* (1980)
- *சங்கர்லால் (திரைப்படம்)* (1981)
- *ராஜாங்கம்* (1981)
- *நாணயம் இல்லாத நாணயம்* (1984)
- *மாயவி* (1985)
- *மணமகளே வா* (1988)
- *தாய்நாடு (1989 திரைப்படம்)* (1989)
- ''பட்டினம் போகலாமடி' (1990)
- *துர்கா* (1990)
- *உன்னை நெனச்சேன் பாட்டுபடிச்சேன்* (1992)
- *நானே வருவேன்* (1992)
- *வா மகளே வா (திரைப்படம்)* (1994)
- *ஜமீன் கோட்டை* (1995)
- *முஸ்தபா (திரைப்படம்)* (1996)
- *பூவே உனக்காக* (1996)
- *கோபுர தீபம்* (1997)
- *திருப்பதி ஏழுமலை வெங்கடேசா* (1999)
- *படை வீட்டு அம்மன்* (2002)
- *நான் அவனில்லை (2007 திரைப்படம்)* (2007)
- *கண்ணாடி* (2019)
# பி. ஆர். வரலட்சுமி

## தொலைக்காட்சி தொடர்கள்

| ஆண்டு | தொடர் | கதாப்பாத்திரம் | மொழி | தொலைக்காட்சி |
| --- | --- | --- | --- | --- |
| 1999 | இதி கத காது | தெலுங்கு மொழி | ஈடிவி தெலுங்கு |  |
| 2002–2005 | அம்மாயி காப்புரம் | ஷர்சாவின் தாய் | ஜெமினி தொலைக்காட்சி |  |
| 2005–2006 | செல்வி | தமிழ் | சன் தொலைக்காட்சி |  |
| 2007–2009 | அரசி |  |  |  |
| 2007–2008 | செல்லமடி நீ எனக்கு |  |  |  |
| 2017–2018 | நினைக்கத் தெரிந்த மனமே | காமாட்சி | விஜய் தொலைக்காட்சி |  |
| 2018–2019 | நீலக்குயில் | தெய்வானியின் அம்மா |  |  |
| 2019 | யாரடி நீ மோகினி | குலாகினி | ஜீ தொலைக்காட்சி |  |
| 2019–தற்போது | தேன்மொழி பி. ஏ | அருளின் பாட்டி | விஜய் தொலைக்காட்சி |  |
| 2019–தற்போது | ரோஜா | அருள்வாக்கு அமுதநாயகி | சன் தொலைக்காட்சி | } |
# தீரஜ்லால் காந்தி தொழில்நுட்பக் கல்லூரி

**தீரஜ்லால் காந்தி தொழில்நுட்பக் கல்லூரி** (*Dhirajlal Gandhi College of Technology*) 2011ஆம் ஆண்டில் தொடங்கப்பட்ட தன்னாட்சி தகுதி பெற்ற சுயநிதிப் பொறியியல் கல்லூரி ஆகும்.
# தீரஜ்லால் காந்தி தொழில்நுட்பக் கல்லூரி

## அறிமுகம்

தீரஜ்லால் காந்தி தொழில்நுட்பக் கல்லூரி, சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டுள்ளது. இக்கல்லூரியினை புது தில்லியிலுள்ள அகில இந்திய தொழில்நுட்பக் கல்விக் குழு , பல்கலைக்கழக மானியக்குழு அங்கீகாரம் செய்துள்ளது.
# தீரஜ்லால் காந்தி தொழில்நுட்பக் கல்லூரி

## அமைவிடம்

திரஜ்லால் காந்தி தொழில்நுட்பக் கல்லூரி தமிழ்நாட்டில் சேலம் மாவட்டத்தில் சிக்கனம்பட்டியில் அமைந்துள்ளது.
# தீரஜ்லால் காந்தி தொழில்நுட்பக் கல்லூரி

## படிப்புகள்

இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் தொழில்நுட்பக் கல்வி வழங்கப்பட்டு வருகின்றன.
# கணேஷ் பொறியியல் கல்லூரி

**கணேஷ் பொறியியல் கல்லூரி** (*Ganesh College of Engineering*) இந்தியாவின் தமிழ்நாட்டிலுள்ள சேலம் மாவட்டத்தில் 2011 ஆம் ஆண்டில் தொடங்கப்பட்டது.
# கணேஷ் பொறியியல் கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது. தொழில்நுட்பக் கல்விக்கான அகில இந்திய கவுன்சில் (AICTE) யிருந்தும் இக்கல்லூரி அங்கீகாரம் பெற்றது
# கணேஷ் பொறியியல் கல்லூரி

## அமைவிடம்

இக்கல்லூரி சேலம் மாவட்டம் ஆத்தூர் பிரதான சாலையில் மேட்டுப்பட்டியில் அமைந்துள்ளது
# கணேஷ் பொறியியல் கல்லூரி

## படிப்புகள்

இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# கணேஷ் பொறியியல் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# சேலம் பொறியியல் மற்றும் தொழில்நுட்ப கல்லூரி

**சேலம் பொறியியல் மற்றும் தொழில்நுட்பக் கல்லூரி** 2009 ஆம் ஆண்டில் தொடங்கப்பட்டது.
# சேலம் பொறியியல் மற்றும் தொழில்நுட்ப கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்பக் கல்விக்கான அகில இந்திய கவுன்சில்( AICTE) யிருந்தும் இக்கல்லூரி அங்கீகாரம் பெற்றது
# சேலம் பொறியியல் மற்றும் தொழில்நுட்ப கல்லூரி

## இடம்

தேசிய நெடுஞ்சாலை - 68, சேலம்-ஆத்தூர் பிரதான சாலை, மேட்டுப்பட்டி பெருமாபாளையம்,சேலம் மாவட்டத்தில் அமைந்துள்ளது
# சேலம் பொறியியல் மற்றும் தொழில்நுட்ப கல்லூரி

## படிப்புகள்

இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# சேலம் பொறியியல் மற்றும் தொழில்நுட்ப கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# ஸ்ரீ சத்தியம் பொறியியல் மற்றும் தொழில்நுட்பக் கல்லூரி

ஸ்ரீ சத்தியம் பொறியியல் மற்றும் தொழில்நுட்ப கல்லூரி 2011 ஆம் ஆண்டில் தொடங்கப்பட்டது.
# ஸ்ரீ சத்தியம் பொறியியல் மற்றும் தொழில்நுட்பக் கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில்( AICTE) , சர்வதேச தரநிர்ணய அமைப்பு (ISO) யிருந்தும் இக்கல்லூரி அங்கீகாரம் பெற்றது
# ஸ்ரீ சத்தியம் பொறியியல் மற்றும் தொழில்நுட்பக் கல்லூரி

## இடம்

மஞ்சக்கல் பட்டி, குப்பனூர், சங்ககிரி ,சேலம் மாவட்டத்தில் அமைந்துள்ளது
# ஸ்ரீ சத்தியம் பொறியியல் மற்றும் தொழில்நுட்பக் கல்லூரி

## படிப்புகள்

இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# ஸ்ரீ சத்தியம் பொறியியல் மற்றும் தொழில்நுட்பக் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# ஸ்ரீ சண்முகா பொறியியல் மற்றும் தொழில்நுட்பக் கல்லூரி

ஸ்ரீ சண்முகா பொறியியல் மற்றும் தொழில்நுட்ப கல்லூரி 2011 ஆம் ஆண்டில் தொடங்கப்பட்டது.
# ஸ்ரீ சண்முகா பொறியியல் மற்றும் தொழில்நுட்பக் கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில்( AICTE) யிருந்தும் இக்கல்லூரி அங்கீகாரம் பெற்றது
# ஸ்ரீ சண்முகா பொறியியல் மற்றும் தொழில்நுட்பக் கல்லூரி

## இடம்

புல்லிபாலையம், மோரூர் , சங்ககிரி ,சேலம் மாவட்டத்தில் அமைந்துள்ளது
# ஸ்ரீ சண்முகா பொறியியல் மற்றும் தொழில்நுட்பக் கல்லூரி

## படிப்புகள்

இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# ஸ்ரீ சண்முகா பொறியியல் மற்றும் தொழில்நுட்பக் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# சிபிஎஸ்

**சிபிஎஸ்** (*CBS*) ஒரு அமெரிக்க ஆங்கில மொழி வணிக ஒளிபரப்பு தொலைக்காட்சி மற்றும் வானொலி நெட்வொர்க் ஆகும், இது வியாகாம் சிபிஎஸ்ஸின் சிபிஎஸ் என்டர்டெயின்மென்ட் குழு பிரிவின் முதன்மை சொத்து. இந்நிறுவனத்தின் தலைமையகம் நியூயார்க் நகரத்தில் (சிபிஎஸ் ஒளிபரப்பு மையத்தில்) மற்றும் லாஸ் ஏஞ்சல்ஸில் (சிபிஎஸ் தொலைக்காட்சி நகரம் மற்றும் சிபிஎஸ் ஸ்டுடியோ மையத்தில்) முக்கிய உற்பத்தி வசதிகள் மற்றும் செயல்பாடுகளுடன் நியூயார்க் நகரத்தில் உள்ள சிபிஎஸ் கட்டிடத்தில் உள்ளது.
# நினா நாயக்

**நினா பி. நாயக்** (பிறப்பு: நவம்பர் 24, 1953) இந்தியாவின் கர்நாடக மாநிலத்தின் தக்ஷினா கன்னட மாவட்டத்தைச் சேர்ந்த ஒரு சமூக சேவகர் மற்றும் குழந்தை உரிமை ஆர்வலர் ஆவார். குழந்தை உரிமைகளை மேம்படுத்துவதற்கும் பாதுகாப்பதற்கும் தனது வாழ்க்கையை அர்ப்பணித்துள்ளார். ஒரு நிர்வாகியாகவும், பயிற்றுவிப்பாளர் மற்றும் பயிற்சியாளராகவும் குழந்தை மேம்பாடு, குழந்தைகள் உரிமை பாதுகாப்பு ஆகியவற்றில் 30 ஆண்டுகளுக்கும் மேலாக அனுபவம் பெற்றவர்.
# நினா நாயக்

## செயல்பாடுகள்

குழந்தைகளின் உரிமைகளை அங்கீகரித்தல், இந்த உரிமைகளுக்கான கொள்கை வகுத்தல் மற்றும் அவற்றை இந்திய அரசு செயல்படுத்துவதில் இவரது பணிகள் குறிப்பிடத்தக்க பங்களிப்பை வழங்கியுள்ளன. ' சிறார் நீதிச் சட்டம் ' மற்றும் 'பாலியல் குற்றங்களுக்கு எதிரான குழந்தைகளைப் பாதுகாத்தல் சட்டம் ' (போஸ்கோ சட்டம்) ஆகியவற்றை செயல்படுத்துவதில் இவர் ஒரு உந்து சக்தியாக இருந்து வருகிறார்.  
ஏப்ரல் 6, 2012 அன்று பெங்களூரில் நடந்த ஒரு டெட் (மாநாடு) நிகழ்வில் ஆளுகையில் குழந்தைகளின் பங்கு குறித்து விளக்கக்காட்சியை வழங்கினார். பல கட்டுரைகளையும் புத்தகங்களையும் எழுதியுள்ள.நினா நாயக் கர்நாடக குழந்தைகள் உரிமை பாதுகாப்பு ஆணையத்தின் முன்னாள் தலைவராக இருந்தார். முன்னதாக, அவர் இந்திய குழந்தைகள் நல கவுன்சிலின் துணைத் தலைவராகவும், இந்திய தேசிய திட்டமிடல் ஆணையத்தில் குழந்தைகள் தொடர்பான துணைக்குழு உறுப்பினராகவும் இருந்துள்ளார். கர்நாடக மாநில குழந்தைகள் நல ஆணையத்தின் தலைவராக மாநிலத்தில் பல தத்தெடுப்புகளுக்கு எளிமையான வசதிகளை செய்து கொடுத்துள்ளது . அரசின் முக்கிய நிலைகளில் பணிபுரிந்ததால் குழந்தைகள் உரிமை மற்றும் அவா்களின் நலன்சார்ந்த விடயங்களில் எளிதாக மாற்றங்களை ஏற்ப்படுத்த நினா நாயக்கால் முடிந்ததது. இளஞ்சிறார் குற்றவாளிகளை தண்டிப்பதை விட அவா்களைத் திருத்துவதே முயைானது என்பது அவாின் கருத்தாக உள்ளது.
# நினா நாயக்

## கல்வி

நினா நாயக் சென்னைப் பல்கலைக்கழகத்தின் கீழ் இயங்கும் ஸ்டெல்லா மேரிஸ் கல்லூரியில் சமூக பணி குடும்பம் மற்றும் குழந்தை நலன் படிப்பில் முதுகலை பட்டமும் குழந்தை வளர்ச்சி, உணவு மற்றும் ஊட்டச்சத்து பாடங்களை உள்ளடக்கிய மனையியல் படிப்பில் இளநிலை பட்டம் பெற்றுள்ளார்.. இந்திரா காந்தி தேசிய திறந்த பல்கலைக்கழகத்தில் (IGNOU) மனித உரிமைகள் தொடர்பான படிப்பில் சான்றிதழ் பெற்றுள்ளார். அதனைத்தொடர்ந்து சென்னை, கொல்கத்தா, மும்பை, புதுதில்லி ஆகிய இடங்களில் சமூகப்பணியினை ஆற்றியுள்ளார்.
# நினா நாயக்

## சமூகப்பணி

கடந்த 30 ஆண்டுகளாக குழந்தை உரிமை ஆர்வலராக நினா நாயக் பல பொறுப்புகளை வகித்துள்ளார்  
தலைவர், குழந்தைகள் நலக் குழு, பெங்களூர்  
தலைவர், கர்நாடக குழந்தைகள் உரிமைகளைப் பாதுகாப்பதற்கான மாநில ஆணையம் (மும்முறை).  
இந்திய குழந்தைகள் நல ஆணையத்தின் துணைத் தலைவர்.  
சிறுவர் உரிமைகள் பாதுகாப்புக்கான தேசிய ஆணையத்தின் உறுப்பினர் ( இந்திய அரசின் செயலாளருக்கு சமம்)  
இந்திய தேசிய திட்டமிடல் ஆணையத்தின் 11 வது ஐந்தாண்டு திட்டத்திற்கான குழந்தைகள் தொடர்பான துணைக்குழு உறுப்பினர்.
# நினா நாயக்

## அரசியல்

மார்ச் 10, 2014 அன்று நினா நாயக் தெற்கு பெங்களூரு மக்களவைத் தொகுதியில் ஆம் ஆத்மி கட்சி வேட்பாளராக போட்டியிட்டு, 21,403 வாக்குகளைப் பெற்றார் இது மொத்த வாக்குகளில் 1.9% ஆகும் . பாரதீய ஜனதா கட்டியின் வேட்பாளர் அனந்த்குமாரிடம் தோல்வி அடைந்தார்.
# நினா நாயக்

## தனிப்பட்ட வாழ்க்கை

நினா நாயக் தத்தெடுக்கப்பட்ட 2 குழந்தைகளை வளர்த்து வருகிறார்.
# அன்புத்தோழி

***அன்பு தோழி*** 2007 ஆம் ஆண்டு வெளிவந்த இந்தியத் தமிழ்த் திரைப்படமாகும். இப்படத்தின் கதை முக்கோண காதல் கதை ஆகும். இசையில் ஆர்வமுள்ள இளைஞர் இலங்கையிலிருந்து புலம்பெயர்ந்தவருக்கும், ஒரு தமிழ்ப் போராளித் தலைவருக்கும் இடையிலான கதை ஆகும்.  
படத்தின் இசையமைப்பளர் ஜே.கே. செல்வா, எல்.ஜி.ரவிச்சந்திரன் படத்தை இயக்கியுள்ளார்.  
படம் தமிழ்நாட்டிலுள்ள ஒரு சிறிய கிராமத்தின் அழகியலை குறிக்கும் விதமாக படம் துவங்குகிறது. பிரபு (பிரபு) தனது கனவு வாழ்க்கையைத் தேடி சென்னை செல்கிறார், அங்கு அவர் பாண்டையாவை சந்திக்கிறார். நகர வாழ்க்கையில் பிரபுவுக்கு பாண்டையா உதவுகிறார். பிரபல இயக்குனரை சந்திக்க உதவும் யாழினியை பிரபு சந்திக்கிறார், அவர் தனது இசை திறனை வெளிப்படுதடத பிரபுவுக்கு வாய்ப்பு எற்பாடு செய்கிறார்.  
பிரபுன் வாழ்க்கை இனிதாக பயணிக்கும்போது யாழினி மீது காதல் மலருகிறது. யாழினியிடம் தனது காதலை வெளிப்படுத்தும்போது, பல ஆண்டுகளுக்கு முன்பு இலங்கையில் நடந்த போரின்போது கருப்பு தனக்கு உதவியதை அறியும்போது கருப்பு மீது அன்பு மலர்கிறது.  
பிரபு தனது காதலை மறைத்து கருப்புவைக் கண்டுபிடிக்க புறப்படுகிறான்.  
யாழினியும் பிரபுவும் இணைந்து வாழ்வதாக படம் முடிகிறது.  
திருமாவளவன் கருப்பு கதாபாத்திரத்தில் தமிழீழ விடுதலைப் புலிகள் இயக்கத் தலைவர் பிரபாகரன் முன்மாதிரியாக வைத்து நடித்ததாக விமர்சிக்கப்படுகின்றது.
# அன்புத்தோழி

## பாடல்கள்

படத்தில் ஒலிப்பதிவில் 7 பாடல்கள் உள்ளன:  
1. "பூங்காற்றே"
1. "பூங்காற்றே" (மெதுவான நடையில்)
1. "சிறுத்தைய"
1. "வானம் எங்கே"
1. "வானத்தில்"
1. "வெயிலுக்கேற்ற"
1. "யாழ் போலா"
# நயாரா நூர்

**நயாரா நூர்** (அசாமிய மொழி নেয়াৰ নূৰ , ) பாகிஸ்தானிய பின்னணிப் பாடகர்,<nowiki/>ஆவார் இவர் தெற்காசியாவின் பிரபலமான திரைப்படப் பின்னணிப் பாடகி மற்றும் மேடை இசைக் கலைஞராக கருதப்படுகிறார். பாகிஸ்தான் தொலைக்காட்சிகளில் நேரடி கஜல் பாடும் இசை நிகழ்ச்சிகளிலும் அல்லது நாட்டின் கச்சேரி அரங்குகளிலும் இசை நிகழ்ச்சிகளை இவர் நிகழ்த்துவார். முக்கியமாக 1971 முதல் 2012 வரை சுறுசுறுப்பாக செயல்பட்டு வந்தார்.
# நயாரா நூர்

## ஆரம்பகால வாழ்க்கை

நயாரா நூர் 1950 ல் வடகிழக்கு இந்தியாவின் அசாம் மாநிலத்தின் தலைநகர் குவஹாத்தியில் பிறந்தார், மேலும் தனது குழந்தை பருவத்தை அங்கேயே கழித்தார். அவரது குடும்பம் மற்றும் மூதாதையர்கள், ஒரு வணிகப் பாரம்பரியத்ததை சேர்ந்தவர்களாவர். பஞ்சாபில் உள்ள அமிர்தசரஸிலிருந்து குடிபெயர்ந்து அஸ்ஸாமில் நீண்ட காலமாக குடியிருந்து வருகின்றனர். அவரது தந்தை அகில இந்திய முஸ்லீம் லீக்கின் தீவிர உறுப்பினராக இருந்தார், மேலும் 1947 இல் பிரிவினைக்கு முன்னர் அஸ்ஸாம் பயணத்தின் போது பாகிஸ்தானின் ஸ்தாபக தந்தை முஹம்மது அலி ஜின்னாவிற்கு விருந்தளித்தார். 1957 அல்லது 1958 ஆம் ஆண்டில், நூர் தனது தாய் மற்றும் உடன்பிறப்புகளுடன் இந்தியாவில் இருந்து பாகிஸ்தானுக்கு குடிபெயர்ந்து கராச்சியில் குடியேறினார். இருப்பினும், குடும்பத்தின் அசையா சொத்துக்களைக் கவனிக்க அவரது தந்தை 1993 வரை அசாமில் தங்கியிருந்தார். தான் குழந்தையாக இருந்த போது கனன் தேவி மற்றும் கம்லாவின் பஜனைகள் மற்றும் பேகம் அக்தரின் கஜல்கள் மற்றும் தும்ரிஸ் ஆகியவற்றால் ஈர்க்கப்பட்டதாகக் கூறுகிறார்..
# நயாரா நூர்

## இசை வாழ்க்கை

நயாராவுக்கு முறையான இசை பின்னணியோ முறையான பயிற்சியோ இல்லை என்றாலும், 1968 ஆம் ஆண்டில் லாகூரில் உள்ள தேசிய கலைக் கல்லூரியின் ஆண்டுவிழா விருந்து நிகழ்வில் தனது நண்பர்கள் மற்றும் ஆசிரியர்களுக்காக பாடுவதைக் கேட்டபின் இஸ்லாமியா கல்லூரி பேராசிரியர் இஸ்ரார் என்பவரால் இவரது பாடல் திறமை கண்டறியப்பட்டது. விரைவில், பல்கலைக்கழகத்தின் *ரேடியோ பாக்கிஸ்தான்* நிகழ்ச்சிகளுக்காக அவர் பாடுமாறு கேட்டுக்கொள்ளப்பட்டார்.  
1971 ஆம் ஆண்டில், நயாரா தனது பாடல்களை பாகிஸ்தான் தொலைக்காட்சி தொடர்களிலும் பின்னர் *கரானா* (1973) மற்றும் *டேன்சன்* போன்ற திரைப்படங்களில் இருந்து தொடங்கினார். பின்னர் அவர் பிரபல கவிஞர்களான *காலிப்* மற்றும் *பைஸ் அகமது பைஸ்* ஆகியோரால் எழுதப்பட்ட கஸல்களைப் பாடியுள்ளார், மேலும் மெஹ்தி ஹாசன் மற்றும் அகமது ருஷ்டி போன்ற ஜாம்பவான்களுடன் அவர் பாடியுள்ளார். அவர் *அனைத்து பாகிஸ்தான் இசை மாநாட்டில்* மூன்று தங்கப் பதக்கங்களையும், கரானா (1973) திரைப்படத்தில் சிறந்த பெண் பின்னணி பாடகருக்கான *நிகர் விருதையும்* வென்றுள்ளார். பாகிஸ்தான் மற்றும் இந்தியாவில் உள்ள கஜல் பிரியர்களிடையே எண்ணற்ற மெஹ்பில்ஸ் மற்றும் முஷைராக்களில் அவர் தொடர்ச்சியாகப் பாடியுள்ளார் .ரேடியோ பாகிஸ்தானின் உருது நாட்ஸ் மற்றும் கஜல்களின் புகழ்பெற்ற கவிஞர், திரைக்கதை எழுத்தாளர் மற்றும் பாடலாசிரியரான *பேஸாட் லக்வானி* எழுதிய “*ஏ ஜஸ்பா-ஏ-தில் கார் மெய்ன் ஜகூன்*” என்ற பாடலே நயாரா நூரின் சிறந்த புகழ்பெற்ற கஸல் பாடலாகும். . நயாரா நூர் பின்னர் இந்த கஸல் பாலுக்காக பல விருதுகளை வென்றார்.
# நயாரா நூர்

## தனிப்பட்ட வாழ்க்கை

*ஷேர்யார் சைதி* என்பவரைத் திருமணம் செய்த நயாராவுக்கு *ஜாபர் சைதி* மற்றும் *நாட்-இ-அலி* என்ற இரு மகன்கள் உள்ளனர். இளையமகன் ஜாபர் சைதி “*காவிஷ் இசைக் குழுவில்*” முக்கிய பாடகராகவும் மூத்த மகன் நாட்-இ-அலி தனிப் பாடகராகவும் உள்ளனர்.
# பாரம்பரியக் காலம்

கட்டிடம்]]  
**செந்நெறிக் காலம்** அல்லது **பாரம்பரியக் காலம்** (**Classical antiquity** or **classical era**, **classical period** or **classical age**) என்பது கிமு 800 முதல் கிபி 600 வரையிலான பண்பாட்டு வரலாற்றுக் காலம் ஆகும். இக்காலத்தில் மத்தியதரைக் கடலைச் சுற்றியுள்ள பண்டைய கிரேக்கம், பண்டைய எகிப்து, பண்டைய அண்மை கிழக்கு, பாரசீகம் மற்றும் பரத கண்டப் பிரதேசங்களில் அரசியல், சட்டம், கலை, நுண்கலைகள், இலக்கியம், சமயம், கல்வி, தத்துவம், போர்க்கலை மற்றும் கட்டிடக்கலைகள் செழிப்புடன் வளர்ந்தது.  
செந்நெறிக் காலத்தில் கிமு எட்டாம்-ஏழாம் நூற்றாண்டுகளில் பண்டைய கிரேக்க கவிஞர் ஓமர் எழுதிய இலியட் மற்றும் ஒடிசி இலக்கிய நயம் மிகுந்த இதிகாசக் காப்பியங்கள் தோன்றியது. செந்நெறிக் காலத்தின் துவக்கத்தில் கிமு நான்காம் நூற்றாண்டில் வட இந்தியாவில் பௌத்தம் மற்றும் சமண சமயங்கள் செழித்தோங்கியது. செந்நெறிக் காலத்தின் கிபி நான்காம் நூற்றாண்டில் பைசாந்தியப் பேரரசு ஆட்சியில் கிறித்தவ சமயம் ஐரோப்பா மற்றும் மேற்கு ஆசியாவில் செழித்தோங்கியது. தமிழ்நாட்டில் சங்க காலத்திய இலக்கியங்களான அகநானூறு, புறநானூறு, தொல்காப்பியம் மற்றும் திருக்குறள் படைக்கப்பட்டது. குப்தப் பேரரசின் காலத்தில் சமஸ்கிருத மொழியில் இதிகாச, புராண இலக்கியங்கள் இயற்றப்பட்டது. வான சாத்திரம், மருத்துவம் வளர்ந்தது.
# பாரம்பரியக் காலம்

## செந்நெறிக் காலப் பேரரசுகள்

செந்நெறிக் காலத்தில் சிறந்து விளங்கிய பேரரசுகளில் சில:
- மெசொப்பொத்தேமியாவின் புது அசிரியப் பேரரசு (கிமு 911 – கிமு 609) மற்றும் புது பாபிலோனியப் பேரரசு (கிமு 626 – கிமு 539)
- பாரசீகத்தீன் அகாமனிசியப் பேரரசு (கிமு 550 – கிமு 330), பார்த்தியப் பேரரசு (கிமு 247 – கிபி 224) மற்றும் சாசானியப் பேரரசு (கிபி 224 – கிபி 651)
- கிரேக்கத்தின் ஹெலனிய காலப் பேரரசுகள் (கிமு 323 – கிபி 31)
- இந்தியத் துணைகண்டத்தின் மௌரியப் பேரரசு (கிமு 322 – கிமு 185), சாதவாகனப் பேரரசு (கிமு 1-ஆம் நூற்றாண்டு – கிபி 2-ஆம் நூற்றாண்டு), மற்றும் குப்தப் பேரரசு (கிபி 240 – 550)
- நடு ஆசியாவின் கிரேக்க பாக்திரியா பேரரசு (கிமு 256 – கிமு 125)
- உரோமைப் பேரரசு (கிமு 27–கிபி 476 & கிபி 330 – 1453) முக்கியமானதாகும்.
# பாரம்பரியக் காலம்

## இதனையும் காண்க

- கற்காலம்
- பெருங்கற்காலம்
- இடைக் கற்காலம்
- புதிய கற்காலம்
- நுண்கற்காலம்
- மட்பாண்டத்திற்கு முந்தைய புதிய கற்காலம்
- மட்பாண்ட புதிய கற்காலம்
- செப்புக் காலம்
- வெண்கலக் காலம்
- இரும்புக் காலம்
# ஆனந்த காலாப்பட்டி

**ஆனந்த காலாப்பட்டி** *(Ananda Galappatti)* இலங்கையில் மனநலத் துறையில் பயிற்சிபெறும் ஒரு மருத்துவ மானிடவியலாளர் ஆவார். போர், பேரழிவு மற்றும் பிற பாதகமான சமூக நிலைமை சூழ்நிலைகளில் மனநலம் மற்றும் உளவியல் ஆதரவு (எம்.எச்.பி.எசு.எசு) துறையில் இவர் பயிற்சி பெற்று வருகிறார். அறிவு மற்றும் திறன்களுக்கான அணுகலை மேம்படுத்துதல், கூட்டு வலையமைப்பை உருவாக்குதல் போன்ற துறைகளில் இவரது பணிகள் கடந்த இருபது ஆண்டுகளாக பெரிதும் கவனம் செலுத்தி வருகின்றன . ஆனந்தாவின் முயற்சிகளைப் பாராட்டி 2008 ஆம் ஆண்டு ரமோன் மக்சேசே விருது இவருக்கு வழங்கப்பட்டது.
# மெடிடேசன்ஸ்

***மெடிடேசன்ஸ்*** (*Meditations*, , அதாவது "ஒருவரின் ஆத்ம விசாரணை") என்பது கி.பி 161 முதல் 180 வரை உரோமானிய பேரரசராக இருந்த மார்கஸ் ஆரேலியசின் எழுத்துக்களின் தொகுதியாகும். இது இவர் தன் மனத்தில் எழுந்த எண்ணங்களையெல்லாம் குறித்து வைத்த உறுதிப்பாட்டு மெய்யியல் பற்றிய கருத்துக்கள் ஆகும்.  
மார்கஸ் ஆரேலியஸ் தனது சொந்த வழிகாட்டுதலுக்கும் சுய முன்னேற்றத்திற்கும் கொய்ன் கிரேக்க மொழியில் *மெடிடேசன்ஸ்* என்ற 12 நூல்களை எழுதினார் . கி.பி. 170 முதல் 180 வரை தொடர் போர்களைத் திட்டமிடுவதில் அதிக நேரம் செலவிட்ட சிர்மியம் நகரத்தில் இந்தப் படைப்பின் பெரும்பகுதி எழுதப்பட்டிருக்கலாம். இதில் சில இவர் பன்னோனியாவில் போர்த் தொடரின் போது அக்வின்கமில் தங்கி இருந்தபோது எழுதப்பட்டது.  ஏனென்றால், கிரானோவா நதியில் (நவீனகால ஹ்ரோன்) குவாடிக்கு எதிராக இவர் தொடர் போர்களில் ஈடுபட்டபோது முதல் புத்தகம் எழுதப்பட்டதாகவும், இரண்டாவது புத்தகம் கார்னண்டமில் எழுதப்பட்டதாகவும் இதன் அகச்சான்றுகள் கூறுகின்றன.  
மார்கஸ் அரேலியஸ் இந்த எழுத்துக்களை வெளியிட வேண்டும் என்று நினைத்திருக்க வாய்ப்பில்லை. இந்த படைப்புக்கு அதிகாரப்பூர்வ பெயர் இல்லை. எனவே இந்த தொகுப்பிற்கு பொதுவாக வைக்கப்பட்ட பல பெயர்களில் "மெடிடேசன்ஸ்" என்பதும் ஒன்றாகும். இதில் எழுதப்பட்டுள்ளவை ஒரு வாக்கியத்தில் தொடங்கி நீண்ட பத்திகள் வரை நீண்டு மாறுபடுகின்றன. இவை மேற்கோள்களின் வடிவத்தைக் கொண்டுள்ளன.
# மெடிடேசன்ஸ்

## கட்டமைப்பு மற்றும் கருப்பொருள்கள்

*மெடிடேசன்ஸ்* மார்கஸின் வாழ்க்கையின் வெவ்வேறு காலகட்டங்களை விவரிக்கும் 12 புத்தகங்களாக பிரிக்கப்பட்டுள்ளது. ஒவ்வொரு புத்தகமும் காலவரிசைப்படி இல்லை. இவற்றை தனக்காக அல்லாமல் வேறு யாருக்காகவும் இவரால் எழுதப்பட்டது அல்ல.
# மெடிடேசன்ஸ்

## தமிழ் மொழிபெயர்ப்பு

இந்த நூலின் ஆங்கில மொழிபெயர்ப்பு நூலில் இருந்து தேர்தெடுத்த பகுதிகளை பொ. திருகூடசுந்தரம் அவர்கள் தமிழில் மொழிபெயர்த்து *இதய உணர்ச்சி* என்ற பெயரில் நூலாக கொண்டுவந்தார்.
# டாக்டர் ஜி. ஆர். தாமோதரன் அறிவியல் கல்லூரி

**டாக்டர் ஜி. ஆர். தாமோதரன் அறிவியல் கல்லூரி** என்பது கோயம்புத்தூர் நகரில் செயல்படும் பாரதியார் பல்கலைக்கழகத்தின் இணைவு பெற்றுள்ள தன்னாட்சி தகுதி பெற்ற கலை அறிவியல் கல்லூரி ஆகும். இக்கல்லூரி தமிழ்நாட்டில் கோயம்புத்தூர் மாவட்டம் பீளமேட்டில் செயல்பட்டு வருகின்றது.
# டாக்டர் ஜி. ஆர். தாமோதரன் அறிவியல் கல்லூரி

## அறிமுகம்

இக்கல்லூரி அனைவருக்கும் கல்வி அளிக்கும் நோக்குடன் செயலபட்டு வருகின்றது. இக்கல்லூரி1988இல் தொடங்கப்பட்டது. .
# டாக்டர் ஜி. ஆர். தாமோதரன் அறிவியல் கல்லூரி

## படிப்புகள்

இக்கல்லூரியில் பின்வரும் படிப்புகள் வழங்கப்பட்டு வருகின்றன
1. கலை, அறிவியல் இளங்கலை
1. கலை, அறிவியல் முதுநிலை
# இருபாலியம்

**இருபாலியம்** (Androgyny) என்பது ஆண்பால் பண்புகளும் பெண்பால் பண்புகளும் ஒரு தெளிவற்ற வடிவத்தில் இணைந்த கூட்டாகும். மனிதர்களில் பாலியல் வேறுபாடு, பாலின அடையாளம், பாலின வெளிப்பாடு அல்லது பாலியல் அடையாளம் குறித்து இருபாலியம் வெளிப்படுத்தப்படலாம்.  
இருபாலியம் என்பது மனிதர்களில் கலப்பு உயிரியல் பாலியல் பண்புகளைக் குறிக்கும் போது, இது பெரும்பாலும் இடைப்பட்ட பாலின மக்களைக் குறிக்கிறது. தனிநபர்கள் தங்களை ஒரு பாலின அடையாளம் என, ஆண் போன்றும் பெண் போன்றும் குறிக்கலாம். அல்லது இருமம் அல்லாத, விந்தைப் பாலினம், அல்லது பாலினம் நடுநிலைப் பாலினம் எனக் குறிக்கலாம். பாலின வெளிப்பாட்டின் ஒரு வடிவமாக, தனிப்பட்ட சீர்ப்படுத்தல், நடப்பில் அல்லது ஒரு குறிப்பிட்ட அளவு திருநங்கைகளுக்கான இயக்குநீர் சிகிச்சையின் மூலம் இருபாலி நிலையை அடைய முடியும். இருபாலிப் பாலின வெளிப்பாடு வெவ்வேறு கலாச்சாரங்களிலும், வரலாறு முழுவதிலும் புகழ்பெற்று வந்துள்ளது.
# இருபாலியம்

## சொற்பிறப்பியல்

1850 ஆம் ஆண்டு முதல் தான் இருபாலி (*ஆண்ட்ரோஜினி)* ஒரு பெயர்ச்சொல்லாக பயன்பாட்டுக்கு வந்தது. 17 ஆம் நூற்றாண்டின் முற்பகுதியில் இருந்தே இது உரிச்சொல்லாக பயன்பட்டு வருகிறது, மேலும் இது பழைய (14 ஆம் நூற்றாண்டு) பிரெஞ்சு மற்றும் ஆங்கிலம் கால *ஆண்ட்ரோஜின் என்ற* சொல்லின்அடிப்படையில் பெறப்பட்டதாகும். மொழியில் ஆன்ட்ரோ (*andro)* என்பது ஆணையும் கினி என்பது (*gunē, gyné,)* பெண் எறும்பு அல்லது பெண்னைக் குறிக்கும். . என்ற இலத்தீன் மூலத்திலிருந்து பெறப்பட்ட *ஆண்ட்ரோஜின்* என்ற பழைய சொல் இன்னும் ஒன்றுடன் ஒன்று தொடர்புடைய பொருள்களைக் கொண்ட பெயர்ச்சொல்லாக பயன்பாட்டில் உள்ளது.
# இருபாலியம்

## சின்னங்கள் மற்றும் உருவப்படம்

பண்டைய மற்றும் இடைக்கால உலகங்களில், இருபாலிகள், திருநங்கைகளைக் குறிக்க காடூசியஸ் என்ற சின்னம் பிரதிநிதித்துவப்படுத்தப்பட்டது. பண்டைய கிரேக்க-ரோமானிய புராணங்களில் உருமாறும் சக்தி கொண்ட ஒரு மந்திரக்கோலாக இது குறிப்பிடப்படுகிறது..  
காடுசியஸ் டைரேசியஸ் என்பவரால் உருவாக்கப்பட்டது. மேலும் பாம்புகள் இணச்சேர்க்கையின் போது இவர் அவற்றை அடித்ததால் கிடைத்த தண்டனையாக ஜூனோ கடவுளால் ஒரு பெண்ணாக அவர் மாற்றப்பட்டதைக் குறிக்கிறது.  
காடூசியஸ் பின்னர் ஹெர்ம்ஸ்/ புதன் கோளுக்கான வானியல் குறியீடாகவும் ஹெர்மாஃப்ரோடைட்டுக்கான தாவரவியல் அடையாளத்திற்கும் அடிப்படையாகக் கொண்டு செல்லப்பட்டது. இந்த அடையாளம் இப்போது சில சமயங்களில் திருநங்கைகளுக்கும் பயன்படுத்தப்படுகிறது.  
இடைக்கால மற்றும் நவீன காலத்திற்கு முந்தைய காலத்தில் மற்றொரு பொதுவான இருபாலரது அம்சமும் இணைந்த ரெபிஸ் என்ற சின்னம் பயன்படுத்தப்பட்டது இது பெரும்பாலும் சூரியஒளி மற்றும் சந்திர கருக்கள் கொண்டு தோன்றிய ஆண் மற்றும் பெண் உருவம். ஆகும். இன்னொரு சின்னம் சன் கிராஸ் என்று அழைக்கப்படுகிறது, இது ஆணுக்கு சிலுவையையும் பெண்ணுக்கு வட்டக்குறியீட்டை யும் ஒன்றிணைத்த சின்னமாகும்.. இந்த அடையாளம் இப்போது பூமிக் கோளின் வானியல் சின்னமாகும்.
# திருநங்கையாக்கப்பட்டோர்

**திருநங்கையாக்கப்பட்டோர்** (Eunuch) பொதுவாக சமூகத்தில் ஒரு குறிப்பிட்ட பணிக்காக அல்லது சமூக சேவைக்காக, ஒரு ஆணை அவரின் ஆண்குறி நீக்கி பெண்ணாக மாற்றும் செயலால் உருவாக்கப்பட்ட திருநங்கைகளைக் குறிக்கிறது.  
கி.மு. 21 ஆம் நூற்றாண்டில் சுமேரிய நகரமான லகாஷிலிருந்து திருநங்கைகளை உருவாக்கப்பட்டதாக ஆவணப் பதிவுகள் காணப்படுகின்றன. ஆயிரக்கணக்கான ஆண்டுகளில், அவர்கள் பல கலாச்சாரங்களில் பலவிதமான செயல்பாடுகளைச் செய்துள்ளனர்: அரசவைப் பணியாளர்கள் அல்லது அதற்கு சமமான வீட்டுத் தொழிலாளிகள், பழங்குடியினப்பாடகர்கள், மத வல்லுநர்கள், வீரர்கள், அரச காவலர்கள், அரசாங்க அதிகாரிகள் மற்றும் பெண்கள் அல்லது அந்தப்புர ஊழியர்கள் அல்லது பாதுகாவலர்கள் என பல சேவைகளை செய்துள்ளனர்.  
திருநங்கையாக்கப்பட்டோர் வழக்கமாக ஊழியர்களாக அல்லது அடிமைகளாக இருப்பார்கள், அவர்கள் ஒரு அரசவையின் நம்பகமான ஊழியர்களாக இருக்க வேண்டும் என்பதற்காக அவர்களின் ஆண்குறியினை நீக்கிவிடுவார்கள். அங்கு ஆட்சியாளருக்கு உடல் ரீதியான அணுக்கங்களைச் செய்வதால் இவர்கள் அங்கு பெரும் செல்வாக்கை செலுத்தக்கூடும். ஆட்சியாளரின் படுக்கையை உருவாக்குவது, அவரைக் குளிப்பாட்டுவது, தலைமுடியை வெட்டுவது, பல்லக்கு சுமப்பது, அல்லது செய்திகளைத் தருவது போன்ற குறைந்தபட்ச பணிகளை இவர்கள் செய்வார்கள். ஒரு திருநங்கையாக்கப்பட்டோர் "ஆட்சியாளரின் காது" என அழைக்கப்படுகிறார். முறையாக விசுவாசமாகவும் நம்பகமானவர்களாகவும் உள்ள திருநங்கையாக்கப்பட்டோருக்காக இத்தகைய உயர் அதிகாரங்களை வழங்க முடியும் . இதேபோன்ற உதாரணங்கள் பல உயர் அலுவலகங்களின் பணிவான தோற்றம் மற்றும் சொற்பிறப்பியல் ஆகியவற்றில் பிரதிபலிக்கின்றன.  
திருநங்கையாக்கப்பட்டோர்கள் பொதுவாக இராணுவம், பிரபுத்துவம் அல்லது தங்கள் சொந்தக் குடும்பத்திற்கு விசுவாசம் கொண்டிருக்க மாட்டார்கள் என்று கூறப்படுகிறது (சந்ததியோ அல்லது மற்றவர்களோ இல்லாதவர்கள்) 'சந்ததியற்ற'. அவர்களின் நிலை பொதுவாக அவர்களின் சமூக அந்தஸ்தைக் குறைப்பதால், இவர்கள் எளிதில் மாற்றப்படலாம் அல்லது எதிர்விளைவு இல்லாமல் கொல்லப்படலாம். அந்தப்புரப் பணியாளர்கள், திருநங்கையாக்கப்பட்டோர்கள் இரண்டையும் கொண்ட கலாச்சாரங்களில், திருநங்கையாக்கப்பட்டோர்கள் சில நேரங்களில் அந்தப்புர ஊழியர்களாகப் பயன்படுத்தப்பட்டனர்.
# திருநங்கையாக்கப்பட்டோர்

## சொற்பிறப்பியல்

திருநங்கையாக்கப்பட்டோரைக் குறிக்கும் *யூனக்* என்ற கிரேக்க வார்த்தை *யூனக்கோசு* என்பதிலிருந்து வருகிறது, கிமு 6 ஆம் நூற்றாண்டின் நகைச்சுவைக் கவிஞரும், கூட்டுச் சொற்களைக் கண்டுபிடித்தவருமான ஹிப்போனாக்ஸின், நூலில் இந்த யூனுக்கோசு என்ற சொல் முதன்முதலில் பயன்படுத்தப்பட்டுள்ளது. “சிறந்த உணைவை நேசிக்கும் ஒரு உணவுக் காதலன் தனதுதோட்டத்தில் விளைந்த உணவை ஒவ்வொரு நாளும் ஓய்வு நேரத்தில்பகட்டாக உட்கொண்டார். டுனா மற்றும் பூண்டு-தேன் சீஸ் பாட் ஆகியவற்றை லாம்ப்சசீன் யூனூக்கோசுவைப் போல பகட்டாக உட்கொண்டார்” என அவன் நன்றாக உண்பதை அசெர்பிக் கவி ஒருவர் விவரிக்கிறார்.